
38 DR 30.10.2012 

 
Ini peruntukan tambahan akan diluluskan dalam Bajet 2013. Bagaimanakah untuk 

mengelakkan perkara sedemikian, pembaziran dan ketirisan ini berulang lagi, saya mahu 
tahu dan apakah tindakan yang telah diambil terhadap pegawai yang 
dipertanggungjawabkan ke atas kelemahan-kelemahan, kecuaian yang telah timbul ekoran 
daripada penemuan Laporan Audit ini. Jangan bagi jawapan yang saya telah tahu, yang 
saya telah baca dalam Laporan Audit. Itu maklum balas kementerian. Itu sahaja. Ribuan 
terima kasih Tuan Pengerusi.  

Tuan Pengerusi: Terima kasih. Majlis bersidang semula sebagai Majlis 
Mesyuarat.  

[Majlis Mesyuarat bersidang semula] 

[Tuan Yang di-Pertua mempengerusikan Mesyuarat] 

Tuan Yang di-Pertua: Terima kasih Ahli-ahli Yang Berhormat. Mesyuarat kita 
tangguhkan sehingga jam 2.30 petang nanti. Terima kasih. 

 

[Mesyuarat ditempohkan pada pukul 1.00 petang] 

[Mesyuarat disambung semula pada pukul 2.30 petang] 

 

[Majlis bersidang dalam Jawatankuasa] 

[Timbalan Yang di-Pertua (Datuk Dr. Wan Junaidi bin Tuanku Jaafar) 
mempengerusikan Jawatankuasa] 

 

Tuan Pengerusi [Datuk Dr. Wan Junaidi bin Tuanku Jaafar]: Yang Berhormat 
Batu Gajah, sudah habis bukan? Sila Yang Berhormat Lawas. 

 

2.33 ptg. 

Dato’ Henry Sum Agong [Lawas]: Terima kasih Tuan Pengerusi. Saya 
menyentuh Kepala P.01700, khasnya Butiran P.01702 – Bekalan Elektrik Luar Bandar.  

Program ini amat baik dan membawa faedah besar kepada rakyat. Cuma di 
kawasan saya di Lawas, ada beberapa tempat di kawasan pedalaman seperti Bario, Long 
Lalang, Ba’ Kelalan, Long Semado dan Long Sukan di mana bekalan elektrik melalui grid 
tidak sampai. Tempat-tempat tersebut belum mendapat bekalan elektrik. Saya minta 
kerajaan dan Kementerian Kemajuan Luar Bandar dan Wilayah supaya terus berusaha 
untuk membekalkan elektrik kepada penduduk-penduduk di kawasan tersebut melalui 
bekalan alternatif seperti mikro hidro dan solar.   

Selain itu Tuan Pengerusi, terdapat masalah di mana penduduk-penduduk yang 
memohon bekalan elektrik termasuk mereka yang tercicir semasa pelaksanaan elektrik ke 
kampung mereka. Mereka yang telah membina rumah baru terpaksa menunggu begitu 
lama dan ada di antara mereka masih menunggu hingga sekarang untuk mendapatkan 
bekalan elektrik. Saya minta agar prosedur untuk mendapatkan kelulusan dipercepatkan 
dengan persetujuan pihak jawatankuasa di peringkat daerah sahaja untuk kos pelaksanaan 
yang minimum atau jumlah yang kecil.   

Sehubungan itu, saya ingin bertanya kepada pihak kementerian sama ada bekalan 
lampu jalan di kampung-kampung luar bandar diteruskan di bawah peruntukan bajet tahun 
depan. Ini kerana program yang baik ini tergendala atau tidak dilaksanakan sejak fasa 
pertama dahulu dijalankan. Banyak kampung yang belum mendapat manfaat daripada 
program ini dan juga banyak yang memohon pertambahan unit lampu jalan dari 10 unit 
yang telah dibekalkan kepada 20 unit bagi kampung-kampung yang besar dan ramai 
penduduk. Saya menyeru agar program ini diteruskan dan dipercepatkan pelaksanaannya 
selaras dengan transformasi luar bandar.   

 



Ini peruntukan tambahan akan diluluskan dalam Bajet 2013. Bagaimanakah untuk mengelakkan perkara sedemikian, pembaziran dan ketirisan ini berulang lagi, saya mahu tahu dan apakah tindakan yang telah diambil terhadap pegawai yang dipertanggungjawabkan ke atas kelemahan-kelemahan, kecuaian yang telah timbul ekoran daripada penemuan Laporan Audit ini. Jangan bagi jawapan yang saya telah tahu, yang saya telah baca dalam Laporan Audit. Itu maklum balas kementerian. Itu sahaja. Ribuan terima kasih Tuan Pengerusi. Tuan Pengerusi: Terima kasih. Majlis bersidang semula sebagai Majlis Mesyuarat. [Majlis Mesyuarat bersidang semula] [Tuan Yang di-Pertua mempengerusikan Mesyuarat] Tuan Yang di-Pertua: Terima kasih Ahli-ahli Yang Berhormat. Mesyuarat kita tangguhkan sehingga jam 2.30 petang nanti. Terima kasih. [Mesyuarat ditempohkan pada pukul 1.00 petang] [Mesyuarat disambung semula pada pukul 2.30 petang]. [Majlis bersidang dalam Jawatankuasa] [Timbalan Yang di-Pertua (Datuk Dr. Wan Junaidi bin Tuanku Jaafar) mempengerusikan Jawatankuasa]. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat Batu Gajah, sudah habis bukan? Sila Yang Berhormat Lawas. 2.33 ptg. Dato' Henry Sum Agong [Lawas]: Terima kasih Tuan Pengerusi. Saya menyentuh Kepala P.01700, khasnya Butiran P.01702- Bekalan Elektrik Luar Bandar. Program ini amat baik dan membawa faedah besar kepada rakyat. Cuma di kawasan saya di Lawas, ada beberapa tempat di kawasan pedalaman seperti Bario, Long Lalang, Ba' Kelalan, Long Semado dan Long Sukan di mana bekalan elektrik melalui grid tidak sampai. Tempat-tempat tersebut belum mendapat bekalan elektrik. Saya minta kerajaan dan Kementerian Kemajuan Luar Bandar dan Wilayah supaya terus berusaha untuk membekalkan elektrik kepada penduduk-penduduk di kawasan tersebut melalui bekalan alternatif seperti mikro hidro dan solar. Selain itu Tuan Pengerusi, terdapat masalah di mana penduduk-penduduk yang memohon bekalan elektrik termasuk mereka yang tercicir semasa pelaksanaan elektrik ke kampung mereka. Mereka yang telah membina rumah baru terpaksa menunggu begitu lama dan ada di antara mereka masih menunggu hingga sekarang untuk mendapatkan bekalan elektrik. Saya minta agar prosedur untuk mendapatkan kelulusan dipercepatkan dengan persetujuan pihak jawatankuasa di peringkat daerah sahaja untuk kos pelaksanaan yang minimum atau jumlah yang kecil. Sehubungan itu, saya ingin bertanya kepada pihak kementerian sama ada bekalan lampu jalan di kampung-kampung luar bandar diteruskan di bawah peruntukan bajet tahun depan. Ini kerana program yang baik ini tergendala atau tidak dilaksanakan sejak fasa pertama dahulu dijalankan. Banyak kampung yang belum mendapat manfaat daripada program ini dan juga banyak yang memohon pertambahan unit lampu jalan dari 10 unit yang telah dibekalkan kepada 20 unit bagi kampung-kampung yang besar dan ramai penduduk. Saya menyeru agar program ini diteruskan dan dipercepatkan pelaksanaannya selaras dengan transformasi luar bandar.